b"\n_START_ARTICLE_\n\xc3\x81ngel Fenoll P\xc3\xa9rez\n_START_SECTION_\nCas de frau fiscal\n_START_PARAGRAPH_\n\xc3\x81ngel Fenoll P\xc3\xa9rez est\xc3\xa0 sent jutjat acusat d'11 delictes fiscals i falsedat de document mercantil. La Fiscalia demana 36 anys de pres\xc3\xb3 per a ell. Es tracta d'un proc\xc3\xa9s judicial on estan acusades 18 persones i 11 empreses._NEWLINE_\xc3\x81ngel Fenoll P\xc3\xa9rez est\xc3\xa0 acusat d'haver falsificat factures entre 2002 i 2004 per a alterar el pagament de l'Impost sobre el valor afegit i l'Impost de Societats, a trav\xc3\xa9s de les empreses Colsur, SL i Proambiente, SL, havent defraudat aix\xc3\xad al voltant de 5 milions d'euros a Hisenda._NEWLINE_Un altre dels acusats \xc3\xa9s Francisco Jos\xc3\xa9 Bru, exregidor del PP d'Albatera, per a qui la Fiscalia demana 13 anys de pres\xc3\xb3 per haver falsificat fins a 225 factures de al voltant de 350.000 euros._NEWLINE_Aquest proc\xc3\xa9s ha estat instru\xc3\xaft pel jutjat d'instrucci\xc3\xb3 n\xc3\xbamero 2 d'Oriola._NEWLINE_El 4 de mar\xc3\xa7 de 2014 havia de comen\xc3\xa7ar el judici oral al jutjat Penal n\xc3\xbamero 3 d'Oriola, per\xc3\xb2 l'abs\xc3\xa8ncia de Manuel L\xc3\xb3pez Poveda, un dels acusats, ha obligat la suspensi\xc3\xb3 del judici. A petici\xc3\xb3 de la Fiscalia i de l'Advocacia de l'Estat, la jutgessa ha ordenat la recerca i detenci\xc3\xb3 d'aquest acusat per garantir la seua pres\xc3\xa8ncia en el judici, que es reprendr\xc3\xa0 el 6 de mar\xc3\xa7."